  Руслан Нуриахметов Анжелика Тихонова корреспондент 2021-тӥ арын Ижкарысь, Воткаысь, Глазкарысь, Сарапулысь, Можгаысь, Уваысь но Эграысь сизьым паркъёсты но скверъёсты умоятозы. Со интыос кылем арын рейтингъя огъяросси куара сётонын вормизы, ивортӥз Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз. Куд-ог объектъёсын ужъёс кутскизы ини. Пусъём, туэ тулыс куара сётон нош кутскоз. 14 арессэс ортчем Удмуртиын улӥсьёс 2023-тӥ арын умоятоно интыосты бырйыны быгатозы. Азьвыл сямен ик куараез нимысьтыз сайтын яке Госуслуги порталын сётыны луоз. Мылкыд карисьёслы волонтёръёс юрттӥськозы, соос лыдметэ пыртэм интыос сярысь вералозы но кызьы куара сётыны валэктозы. Волонтёр луыны куриськонъёсты 1-тӥ оштолэзёзь чӧлсконпусъя кутозы. Тодэ вайытом, кылем арын 2022-тӥ арын умоятоно паркъёсты но скверъёсты быръёнэ Удмуртиын 65 сюрс пала адями пыриськиз.  Тегъёс: Удмуртия Мерлык лэсьтӥськон паркъёс  